SEAOIL เล็งขุดหลุมสำรวจแหล่งปิโตรเลียมสุพรรณฯเพิ่ม หลังอัตราผลิตเฉลี่ยแตะ2,468บาร์เรล/วัน
SEAOIL เล็งขุดหลุมสำรวจแหล่งปิโตรเลียมสุพรรณฯเพิ่ม หลังอัตราผลิตเฉลี่ยแตะ2,468บาร์เรล/วัน
SEAOIL เผยบ.ร่วม “แพนโอเรียนท์ฯ” เล็งขุดหลุมสำรวจแหล่งปิโตรเลียมในสุพรรณฯเพิ่ม หลังอัตราผลิตดี
9 พ.ค. 2562

บริษัท ซีออยล์ จำกัด (มหาชน) หรือ SEAOIL ระบุว่า ตามที่บริษัท แพนโอเรียนท์ เอ็นเนอร์ยี่ (สยาม) ลิมิเต็ด (POES) ซึ่งเป็นบริษัทร่วมค้าที่บริษัทถือหุ้นอยู่ 49.99% ได้รับการอนุมัติพื้นที่ผลิตจำนวน 2.22 ตารางกิโลเมตร ของแหล่งปิโตรเลียม DD แปลงสำรวจบนบกหมายเลข L53/48 จังหวัดสุพรรณบุรีนั้น บริษัทได้รับแจ้งจาก POES ถึงผลการผลิตน้ำมันของแหล่ง L53-DD ระหว่างวันที่ 27 เมษายน ถึง วันที่ 6 พฤษภาคม 2562 ได้เฉลี่ย 2,468 บาร์เรล/วัน
นอกจากนี้ POES ได้วางแผนที่จะขุดหลุมสำรวจ (exploration well) และหลุมประเมิน (appraisal well) เพิ่มเติมอีกหลายหลุมในบริเวณ แหล่งน้ำมัน L53-DD และ แหล่งน้ำมัน L53-B ตั้งแต่ปลายเดือนกรกฎาคม จนถึงปลายปี 2562